# **ZMLUVA O DIELO**

# uzavretá podľa § 536 a nasl. zákona. č. 513/1991 Zb. Obchodný zákonník v znení neskorších predpisov (ďalej len „Zmluva“) medzi

**Zmluvné strany:**

názov: **Úrad vlády Slovenskej republiky**

sídlo: Námestie slobody 1, 813 70 Bratislava

IČO: 00151513

**Zastúpenie**  Mgr. Matúš Šutaj Eštok, vedúci Úradu vlády SR

Kontaktná osoba:
E-mail a telefón:
(ďalej len ako „**Objednávateľ**“)

# a

názov:

sídlo:
IČO:

IČ DPH:

DIČ:

**Zastúpenie**

Meno a priezvisko:

Funkcia: konateľ

Banka:

Bankový účet: SK

Kontaktná osoba:
E-mail a telefón:
(ďalej len „**Zhotoviteľ**“)

(Objednávateľ a Zhotoviteľ ďalej spoločne aj len ako „**Zmluvné strany**“)

# **Preambula**

Zmluvné strany uzatvárajú túto zmluvu na základe výsledku prieskumu trhu na predmet zákazky **„Hodnotenie projektov realizovaných Úradom vlády Slovenskej republiky“**, ktoré realizoval objednávateľ v súlade s internými predpismi objednávateľa.

Táto zmluva sa uzatvára v rámci programu Podnikanie v oblasti kultúry, kultúrne dedičstvo a kultúrna spolupráca, financovaného z Grantov EHP a štátneho rozpočtu Slovenskej republiky.

prípadne:

Táto zmluva sa uzatvára v rámci programu Dobrá správa vecí verejných, zodpovedné inštitúcie, transparentnosť / Cezhraničná spolupráca, financovaného z Grantov Nórska a štátneho rozpočtu Slovenskej republiky.

# **Článok I**

**Účel a predmet zmluvy**

1. Účelom tejto zmluvy je zabezpečiť vykonanie hodnotenia projektu, ktorý má byť implementovaný Úradom vlády SR, ktorým sa nezávisle posúdi kvalita, príspevok k cieľom programov a súlad s legislatívou EÚ a národnou legislatívou.
2. Predmetom tejto zmluvy je záväzok zhotoviteľa vykonať a odovzdať dielo objednávateľovi a záväzok objednávateľa prevziať a zaplatiť za vykonanie diela cenu vo výške a spôsobom ustanoveným v tejto zmluve (ďalej aj ako “predmet zmluvy“). Na účely tejto zmluvy sa dielom rozumejú všetky činnosti, ktoré majú byť vykonané, služby, ktoré majú byť poskytnuté, správy, ktoré majú byť vypracované a odovzdané podľa podmienok uvedených v tejto zmluve a jej prílohách, vrátane obstarania dodávok, ak je to potrebné na vykonanie diela, vrátane odstránenia všetkých vád diela v priebehu jeho realizácie alebo po jeho odovzdaní objednávateľovi. Dielom sa rozumejú aj všetky ďalšie práce, ktoré sú popísané alebo spomenuté v tejto zmluve.
3. Zhotoviteľ sa zaväzuje vykonať a odovzdať dielo objednávateľovi v rozsahu a spôsobom ustanoveným v tejto zmluve.
4. Predmetom diela je realizácia hodnotenia preddefinovaného projektu, resp. projektov:
5. „Revitalizácia záhrad v Rusovciach (ROGER)“ v rámci programu „Podnikanie v oblasti kultúry, kultúrne dedičstvo a kultúrna spolupráca,“

prípadne :

1. „Zlepšenie integrity verejnej správy / IIPA“ v rámci programu „Dobrá správa vecí verejných, zodpovedné inštitúcie, transparentnosť / Cezhraničná spolupráca“

 (ďalej aj ako „predmet diela“).

1. Na účely tejto zmluvy sa za riadne vykonané dielo považuje dielo ukončené riadne a včas v súlade s lehotami podľa tejto zmluvy, bez vád a v súlade s kvalitatívnymi a kvantitatívnymi požiadavkami kladenými na dielo podľa tejto zmluvy a jej príloh.

# **Článok II**

**Práva a povinnosti zmluvných strán**

1. Zhotoviteľ je povinný najmä:
	1. zrealizovať dielo:
2. podľa podmienok dohodnutých v tejto zmluve a jej prílohách,
3. podľa pokynov objednávateľa,
4. na základe podkladov, resp. dokumentácie poskytnutých a určených objednávateľom,
	1. zabezpečiť dodanie diela objednávateľovi v lehotách podľa čl. III tejto zmluvy,
	2. zabezpečiť zhotovenie diela s náležitou odbornou starostlivosťou podľa § 556 Obchodného zákonníka,
	3. realizovať hodnotenie projektu prostredníctvom vypĺňania formuláru podrobnej hodnotiacej správy, ktorý tvorí prílohu č.1 tejto zmluvy (ďalej aj ako „hodnotiaca správa“),
	4. zabezpečiť, aby súčasťou hodnotenia boli návštevy na mieste realizácie projektu, pričom zhotoviteľ je povinný navrhnúť hodnoteným subjektom minimálne tri rôzne termíny, v ktorých sa návšteva na mieste vykonaná,
	5. oznamovať objednávateľovi miesto a termín týchto návštev prostredníctvom e-mailu zaslaného na emailovú adresu objednávateľa uvedenú v záhlaví tejto zmluvy s predstihom najmenej piatich pracovných dní, pričom zástupcovia objednávateľa sa môžu týchto návštev zúčastňovať,
	6. zabezpečiť, aby návrh hodnotiacej správy bol predložený na vyjadrenie hodnotenému subjektu do 20 dní od doručenia podkladov potrebných k vypracovaniu hodnotiacej správy objednávateľom zhotoviteľovi,
	7. poskytnúť hodnotenému subjektu primeranú lehotu na vyjadrenie, najviac však 10 dní od doručenia návrhu hodnotiacej správy hodnotenému subjektu,
	8. zabezpečiť, že v lehote 10 dní od doručenia vyjadrenia, resp. od márneho uplynutia vyššie uvedenej lehoty predloží návrh hodnotiacej správy na pripomienky objednávateľovi, názor na závery hodnotiacej správy vysloví objednávateľ vo vyjadrení, ktoré sa stane integrálnou súčasťou hodnotiacej správy,
	9. doručiť finálnu verziu hodnotiacej správy objednávateľovi do 10 dní od doručenia pripomienok k návrhu hodnotiacej správy, resp. od doručenia oznámenia, že objednávateľ neuplatňuje pripomienky,
	10. v 60 dňovej lehote od doručenia podkladov potrebných k vypracovaniu hodnotiacej správy objednávateľom zhotoviteľovi predložiť finálnu verziu hodnotiacej správy, a to v tlačenej v forme, ako i v elektronickej forme na elektronickom nosiči dát v „pdf“ a „doc“ formáte.
	11. odovzdať finálnu verziu hodnotiacej správy riadne a včas,
	12. zabezpečiť, že pri vypracovaní hodnotiacej správy sa použijú zaužívané slovné spojenia zo slovníka pojmov v slovenskom jazyku,
	13. oznámiť bez zbytočného odkladu objednávateľovi prípadné omeškanie so zhotovením a odovzdaním diela v lehote, najneskôr však 3 pracovné dni pred uplynutím lehoty, za účelom dohodnutia ďalšieho postupu.
5. Objednávateľ je povinný:
6. najneskôr do piatich pracovných dní odo dňa nadobudnutia účinnosti tejto zmluvy poskytnúť zhotoviteľovi k vybranému projektu v elektronickej podobe na elektronickom nosiči dát alebo prostredníctvom e-mailu nasledovné podklady:
	* 1. Opis, detailný rozpočet, harmonogram, komunikačný plán a analýzu rizík preddefinovaného projektu v anglickom jazyku;
		2. Osnovu programu;
		3. iné, ak je to potrebné na riadne plnenie predmetu tejto zmluvy,
7. poskytnúť zhotoviteľovi primeranú súčinnosť pri realizácií diela,
8. poskytnúť zhotoviteľovi logá FM EHP a ŠR,
9. poskytnúť zhotoviteľovi údaje kontaktných osôb na projekt, údaje kontaktných osôb na daný program.
10. Objednávateľ je oprávnený zúčastňovať sa návštev na mieste vykonávaných podľa ods. 1 písm. e) tohto článku zmluvy u hodnotených subjektov spolu so zhotoviteľom.
11. Zhotoviteľ sa zaväzuje:
12. vysporiadať všetky právne vzťahy s tretími osobami, ktoré sa budú podieľať na plnení predmetu tejto zmluvy tak, aby tieto osoby nemohli voči objednávateľovi uplatňovať žiadne nároky vyplývajúce im z osobnostných, autorských, priemyselných či iných obdobných práv v súvislosti s riadnym a včasným plnením záväzkov zhotoviteľa podľa tejto zmluvy,
13. vypracovať kapitolu „Zhrnutie“ formulára podrobnej hodnotiacej správy, ktorý tvorí prílohu č.1 tejto zmluvy i v anglickom jazyku,
14. zabezpečiť pre osoby, prostredníctvom ktorých plní predmet tejto zmluvy, všetky technické zariadenia a inú podporu na zabezpečenie riadneho a včasného plnenia jeho záväzkov podľa tejto zmluvy,
15. vykonávať konzultácie s príslušnými poverenými zamestnancami objednávateľa, najmä z Oddelenia správy programov odboru grantov EHP a Nórska, za účelom zabezpečenia riadneho a včasného plnenia jeho záväzkov podľa tejto zmluvy,
16. bezodkladne oboznámiť objednávateľa so všetkými novými skutočnosťami, o ktorých sa dozvie pri plnení predmetu tejto zmluvy a ktoré majú alebo môžu mať vplyv na plnenie jeho záväzkov podľa tejto zmluvy.
17. Zhotoviteľ v plnej miere zodpovedá za to, že ani on, ani osoby, prostredníctvom ktorých plní predmet tejto zmluvy, nezneužijú informácie, ktoré získali pri plnení predmetu tejto zmluvy, ani tieto informácie neodovzdajú tretím osobám.
18. Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedeli pri plnení tejto zmluvy a o akýchkoľvek poskytnutých údajoch a informáciách, okrem informácií, ktoré je potrebné zverejniť podľa zákona, najmä zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, alebo podľa tejto zmluvy, a to bez ohľadu na skutočnosť, či právne účinky tejto zmluvy ešte trvajú alebo nie. Zhotoviteľ sa tiež zaväzuje, že neposkytne žiadne podklady odovzdané objednávateľom za účelom plnenia predmetu tejto zmluvy tretím osobám, okrem osôb, prostredníctvom ktorých plní predmet tejto zmluvy, a to bez ohľadu na skutočnosť, či právne účinky tejto zmluvy ešte trvajú alebo nie. Porušenie tejto povinnosti zakladá povinnosť náhrady škody podľa § 373 a nasl. Obchodného zákonníka.
19. Zhotoviteľ je povinný umožniť objednávateľovi a iným kontrolným subjektom na požiadanie prístup k originálom účtovných dokladov a podpornej dokumentácie. Kontrolnými subjektmi sa pre účely tejto zmluvy rozumejú najmä:
* Úrad vlády Slovenskej republiky,
* Ministerstvo financií Slovenskej republiky ako certifikačný orgán, ako orgán pre nezrovnalosti, ako orgán auditu,
* Úrad pre finančný mechanizmus,
* Najvyšší kontrolný úrad Slovenskej republiky,
* Rada Audítorov EZVO,
* Výbor pre finančný mechanizmus, ako aj organizácie a osoby poverené týmito

 organizáciami a iné orgány, o ktorých tak ustanovuje osobitný predpis.

1. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo zákona o registri partnerov verejného sektora. Zhotoviteľ je povinný na požiadanie objednávateľa predložiť všetky zmluvy so subdodávateľmi.

# **Článok III**

# **Lehoty a miesto plnenia**

1. Zhotoviteľ je povinný dodržať lehoty v zmysle čl.1 ods.1 písm. g) až l) tejto zmluvy.
2. Zhotoviteľ splní svoju povinnosť vykonať dielo jeho riadnym ukončením a odovzdaním predmetu diela objednávateľovi v priestoroch Úradu vlády SR na Dunajskej ulici č. 6505/68. Odovzdanie riadne vykonaného diela objednávateľovi sa uskutoční prostredníctvom „Protokolu o odovzdaní a prevzatí riadne vykonaného diela“ (ďalej len „protokol“), ktorý je vyhotovený v dvoch rovnopisoch v slovenskom jazyku a obsahuje najmä názov, sídlo a identifikačné číslo objednávateľa, obchodné meno, sídlo a identifikačné číslo zhotoviteľa, vyhlásenie zhotoviteľa o tom, že riadne odovzdal dielo objednávateľovi, vyhlásenie objednávateľa o tom, že riadne prebral dielo od zhotoviteľa, miesto a dátum podpisu protokolu, meno, priezvisko a podpis osoby oprávnenej dielo od zhotoviteľa prevziať. Zhotoviteľ vyzve objednávateľa na prevzatie riadne vykonaného diela a na podpísanie protokolu najmenej tri pracovné dni vopred tak, aby bola dodržaná lehota podľa ods. 1 tohto článku.

# **Článok IV**

**Cena diela a platobné podmienky**

1. Zmluvné strany sa dohodli, že celková cena za predmet zmluvy podľa čl.1 ods.2 a čl.1 ods.4, písm. a) a b) tejto zmluvy je stanovená vo výške:

Cena bez DPH: EUR (slovom ...),

DPH 20%: EUR (slovom )

# Cena spolu s DPH: EUR (slovom ...), v prípade, ak je zhotoviteľ osobou registrovanou pre daň z pridanej hodnoty, inak cena bez DPH je cenou konečnou.

# Celková cena za predmet zmluvy podľa čl.1 ods.2 a čl.1 ods.4, písm. a) tejto zmluvy je vo výške ..... EUR bez DPH (slovom ....) bez DPH, DPH 20%: ... EUR (slovom ...), cena spolu s DPH .... EUR (slovom .... eur).

#

# Celková cena za predmet zmluvy podľa čl.1 ods.2 a čl.1 ods.4, písm. b) tejto zmluvy je vo výške ..... EUR bez DPH (slovom ....) bez DPH, DPH 20%: .... EUR (slovom ....), cena spolu s DPH .... EUR.

1. Dohodnutá celková cena je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon č.18/1996 Z. z. o cenách v znení neskorších predpisov.
2. Celková cena uvedená v ods. 1 tohto článku je konečná, t.j. sú v nej zahrnuté všetky náklady zhotoviteľa akokoľvek spojené alebo súvisiace s vykonaním a dodaním diela podľa tejto zmluvy, vrátane tých, ktoré nie sú konkrétne uvedené v zmluve.
3. Do zmluvne dohodnutej celkovej ceny je prípustné premietnuť:
4. zmenu sadzby DPH,
5. zľavy z ceny diela uplatnené objednávateľom podľa čl. VII ods. 3 a 4.

 V prípadoch podľa písm. a), b) sa zmluvné strany dohodli, že nebudú uzatvárať dodatok k tejto zmluve. Zmluvné strany sa dohodli, že v prípadoch podľa písm. b) je objednávateľ oprávnený jednostranne započítať zľavu z celkovej ceny oproti sume fakturovanej zhotoviteľom, ak nebola zľava z celkovej ceny po uplatnení vád objednávateľom podľa čl. VII ods. 3 a 4 vo faktúre zhotoviteľom zohľadnená pri jej vystavení.

1. V prípade, že pre potrebu riadneho vykonania diela bude potrebné zo strany zhotoviteľa uskutočniť akékoľvek dodatočné plnenia, ktoré zhotoviteľ nezahrnul do predloženej cenovej ponuky, a teda nie sú zahrnuté do celkovej ceny podľa ods. 1 tohto článku, zmluvná cena podľa ods. 1 tohto článku zostane nezmenená, avšak zhotoviteľ sa zaväzuje uhradiť takéto náklady na svoj účet.
2. Cena uvedená v odseku 1 tohto článku zmluvy zahŕňa tiež odplatu za udelenie všetkých licencií a súhlasov udeľovaných zhotoviteľom vo vzťahu k predmetu plnenia objednávateľovi podľa tejto zmluvy, ak sú tieto na základe tejto zmluvy udeľované.
3. Zmluvné strany sa dohodli, že objednávateľ neposkytne zhotoviteľovi žiadny preddavok ani zálohovú platbu.
4. Splatnosť faktúry je zmluvnými stranami dohodnutá na 30 pracovných dní odo dňa jej doručenia objednávateľovi, potom čo zhotoviteľ pre objednávateľa riadne a včas zhotovil dielo a došlo k jeho odovzdaniu podľa čl. III ods. 4 tejto zmluvy. Zhotoviteľ je oprávnený vystaviť faktúru na základe podpísaného protokolu podľa čl. III ods. 2 tejto zmluvy oboma zmluvnými stranami bez uvedenia vád a po uplynutí lehoty, ktorá plynie objednávateľovi na oznámenie vád podľa čl. VII ods. 3 tejto zmluvy. Ak má dielo vady a objednávateľ si uplatnil voči zhotoviteľovi nárok na ich odstránenie na náklady zhotoviteľa, je zhotoviteľ oprávnený vystaviť faktúru až po ich odstránení, a to na základe protokolu o odstránení vád, ktorý je podpísaný osobou oprávnenou dielo od zhotoviteľa prevziať.
5. Každá faktúra zhotoviteľa musí mať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra zhotoviteľovi vrátená. Ak zhotoviteľ po vrátení faktúry predloží novú faktúru, v takom prípade začne plynúť lehota splatnosti faktúry po jej opätovnom doručení objednávateľovi.
6. Na faktúre je potrebné uviesť text: „Tento účtovný doklad bol vystavený v súvislosti s programom Podnikanie v oblasti kultúry, kultúrne dedičstvo a kultúrna spolupráca, financovaným z Grantov EHP a štátneho rozpočtu Slovenskej republiky“.

prípadne:

„Tento účtovný doklad bol vystavený v súvislosti s programom Financované v rámci programu Dobrá správa vecí verejných, zodpovedné inštitúcie, transparentnosť / Cezhraničná spolupráca, financovaným z Grantov Nórska a štátneho rozpočtu Slovenskej republiky“.

# **Článok V**

**Spôsob vykonávania diela**

1. Pri realizácií diela je zhotoviteľ viazaný touto zmluvou, jej prílohami a pokynmi objednávateľa.
2. Objednávateľ má právo po konzultácii so zhotoviteľom písomne bližšie špecifikovať ďalšie požiadavky na vykonanie diela bez vplyvu na úpravu ceny diela podľa čl. IV ods. 1 tejto zmluvy, pričom takáto zmena nie je považovaná za zmenu rozsahu diela.
3. Zhotoviteľ je povinný poskytnúť na požiadanie objednávateľa bez zbytočného odkladu informácie o stave realizácie diela. Objednávateľ je oprávnený kontrolovať vykonávanie diela.
4. V rámci hodnotenia preddefinovaného projektu „Revitalizácia záhrad v Rusovciach (ROGER)“ v rámci programu „Podnikanie v oblasti kultúry, kultúrne dedičstvo a kultúrna spolupráca“ zhotoviteľ zabezpečí, aby odborník v oblasti ochrany kultúrnych pamiatok spĺňal nasledovné kritéria:
5. minimálne ukončené vysokoškolské vzdelanie II. stupňa, úspešný uchádzač preukáže kópiou diplomu o ukončení vysokoškolského štúdia;
6. prax v oblasti zachovania, obnovy alebo revitalizácie nehnuteľných pamiatok najmenej 5 rokov, úspešný uchádzač preukáže v profesijnom životopise. Skúsenosti v oblasti arboristiky, parkov, záhrad a iných prírodných súčastí kultúrneho dedičstva sú vítané;
7. znalosť anglického jazyka, minimálna úroveň B2, nakoľko podklady pre hodnotenie projektu budú predložené v anglickom jazyku a kapitola „Zhrnutie“ formulára podrobnej hodnotiacej správy sa bude vypracovávať aj v anglickom jazyku, úspešný uchádzač preukáže v profesijnom životopise;
8. minimálne 2 praktické skúsenosti s výkonom implementácie alebo hodnotenia projektov, programov financovaných zo štrukturálnych fondov, resp. inej zahraničnej pomoci alebo z iných zdrojov zameraných na zachovanie, obnovu alebo revitalizáciu nehnuteľných pamiatok za predchádzajúcich 5 rokov od vyhlásenia tohto verejného obstarávania; úspešný uchádzač preukáže v profesijnom životopise alebo v zozname praktických skúseností.
9. V rámci hodnotenia preddefinovaného projektu „Zlepšenie integrity verejnej správy / IIPA“ v rámci programu „Dobrá správa vecí verejných, zodpovedné inštitúcie, transparentnosť / Cezhraničná spolupráca“ zhotoviteľ zabezpečí, aby odborník v oblasti integrity verejnej správy spĺňal nasledovné kritériá:
10. minimálne ukončené vysokoškolské vzdelanie II. stupňa, úspešný uchádzač preukáže kópiou diplomu o ukončení vysokoškolského štúdia;
11. prax v oblasti dobrej správy vecí verejných, zvyšovania integrity vo verejnej správe, vytvárania, presadzovania alebo monitorovania protikorupčných nástrojov alebo iných obdobných oblastiach najmenej 5 rokov, úspešný uchádzač preukáže v profesijnom životopise;
12. znalosť anglického jazyka, minimálna úroveň B2, nakoľko podklady pre hodnotenie projektu budú predložené v anglickom jazyku a kapitola „Zhrnutie“ formulára podrobnej hodnotiacej správy sa bude vypracovávať aj v anglickom jazyku, úspešný uchádzač preukáže v profesijnom životopise;
13. minimálne 2 praktické skúsenosti s výkonom implementácie alebo hodnotenia projektov, programov financovaných zo štrukturálnych fondov, resp. inej zahraničnej pomoci alebo z iných zdrojov za predchádzajúcich 5 rokov od vyhlásenia tohto verejného obstarávania; úspešný uchádzač preukáže v profesijnom životopise alebo v zozname praktických skúseností.
14. Objednávateľ si vyhradzuje právo experta vetovať, a to najmä v prípade, ak by bola ohrozená nestrannosť a/alebo nezávislosť výkonu hodnotenia či už vo vzťahu k verejnému obstarávateľovi alebo realizátorovi projektu, alebo ak by expert nespĺňal stanovené požiadavky uzavrieť zmluvu s ďalším uchádzačom v poradí, ak úspešný uchádzač nebude schopný v primeranom čase, spravidla do 5 dní od zaslania výzvy na uzavretie zmluvy, zabezpečiť výkon hodnotenia expertmi, ktorí spĺňajú vyššie uvedené požiadavky.
15. Zhotoviteľ je povinný vykonať dielo prostredníctvom osôb, ktoré objednávateľ vopred odsúhlasil. Z objektívnych príčin je zhotoviteľ oprávnený nahradiť túto osobu alebo osoby inou osobou alebo osobami, ktoré spĺňajú kritéria podľa čl. 5 ods.6 a 7 tejto zmluvy, až po predchádzajúcom odsúhlasení objednávateľom. V prípade nahradenia osoby alebo osôb je zhotoviteľ povinný predložiť objednávateľovi všetky podklady, z ktorých bude objektívne vedieť objednávateľovi preukázať, že nahradená osoba spĺňa požadované kritériá.
16. Zhotoviteľ zabezpečí, aby osoby, prostredníctvom ktorých plní predmet tejto zmluvy, nie sú v konflikte záujmov vo vzťahu k hodnotenej žiadosti ani k hodnotenému subjektu, a že tieto osoby budú dodržiavať maximálne etické štandardy a vykonajú dielo nestranne a objektívne.

# **Článok VI**

# **Vlastnícke právo k dielu**

1. Dňom odovzdania a prevzatia riadne vykonaného diela objednávateľovi podľa čl. III ods. 4 tejto zmluvy prechádza vlastnícke právo k dielu na objednávateľa.
2. Hodnotiacu správu alebo inú dokumentáciu a/alebo výsledky získané pri plnení tejto zmluvy zhotoviteľ nie je oprávnený poskytnúť iným osobám než objednávateľovi ani ju iným spôsobom zverejniť.
3. Objednávateľ, resp. iné osoby, ktoré získali dielo alebo jeho časť od objednávateľa,
sú oprávnené bez ďalších finančných nárokov zhotoviteľa dielo zverejňovať alebo použiť ho na akékoľvek iné účely. Podpisom tejto zmluvy k tomu zhotoviteľ dáva výslovný súhlas podľa § 558 Obchodného zákonníka.
4. Zhotoviteľ zodpovedá za porušenie práva inej osoby z duševného vlastníctva podľa
§ 559 Obchodného zákonníka.

# **Článok VII**

# **Vady diela**

1. Dielo má vady, ak nebolo vykonané podľa tejto zmluvy a jej príloh a/alebo nezodpovedá výsledku a/alebo účelu určenému v zmluve a/alebo jej prílohách. Za vadu diela sa pre účely tejto zmluvy pokladá tiež odchýlka v kvalite, rozsahu a/alebo spracovaní diela od toho ako to ustanovuje táto zmluva a/alebo jej prílohy a svojvoľné odklonenie sa zhotoviteľa od podmienok uvedených v tejto zmluve a/alebo jej prílohách.
2. Ak má dielo zjavné vady, ktoré je možné vzhľadom na povahu diela zistiť už pri jeho prevzatí, má objednávateľ právo odmietnuť dielo prevziať a požadovať odstránenie vád na náklady zhotoviteľa; v protokole podľa čl. III. ods. 2 tejto zmluvy sa okrem vád uvedie aj lehota na ich odstránenie, alebo dielo prevziať a uplatniť si nárok na primeranú zľavu z ceny diela podľa odseku 4 tohto článku zmluvy; v protokole podľa čl. III. ods. 2 tejto zmluvy sa okrem vád uvedie aj zľava z ceny diela, v prípade, že sa na nej zmluvné strany dohodnú.
3. Ak má dielo vady, ktoré objednávateľ zistí až po jeho prevzatí, objednávateľ ich písomne, aj prostredníctvom emailu, oznámi zhotoviteľovi bez zbytočného odkladu najneskôr v lehote desiatich pracovných dní od prevzatia diela spolu s uplatnením nároku na ich odstránenie v stanovenej lehote na náklady zhotoviteľa.
4. Zmluvné strany sa výslovne dohodli, že objednávateľ si môže nárok z vád uvedených nižšie (v tabuľke) uplatniť aj primeranou zľavou z celkovej ceny diela podľa čl. IV. ods. 1 a cenu diela znížiť pre prípad vád nasledovným spôsobom:

|  |  |
| --- | --- |
| **Vady diela** | **Dohodnutá zľava z ceny diela pre prípad vád** |
| Nedodržanie kvantitatívnych požiadaviek na vykonanie diela (rozsah strán) | Rozsah menší ako 13 strán |  5% z celkovej ceny |
| Nedodržanie kvalitatívnych požiadaviek na vykonanie diela |  Gramatické chybyViac ako 100 v SJ |  5 % z celkovej ceny  |
| Nedodržanie terminológie podľa slovníka | Vo viac ako desiatich prípadoch v SJ |  1% z celkovej ceny  |
| Nezrozumiteľný text a/alebo neukončené vety | Vo viac ako desiatich prípadoch v SJ |  5 % z celkovej ceny   |
| Nedodržanie metodológie – Návštevy na mieste vybraných projektov | 1 hodnotený subjekt nebol navštívený bezdôvodne |  10% z celkovej ceny  |
| Za každý ďalší hodnotený subjekt, ktorý nebol navštívený bezdôvodne |  15% z celkovej ceny  |
| Nedodržanie metodológie a/alebo nevyhodnotenie niektorého z požadovaných kritérií | Zhrnutie v slovenskom a anglickom jazykuSúlad projektu s cieľmi programuPosúdenie kvality projektovSúlad s legislatívou EÚ a národnou legislatívouŠtátna pomocPrincípy implementácie a konflikt záujmovOverenie potenciálnej duplicity vo financovaníIndikátory projektuBilaterálna oblasťSpôsob realizácie projektuNákladová efektívnosť a hospodárnosťCelkové oprávnené výdavkyPublicita, RizikáZistenia a odporúčaniaVyjadrenie žiadateľaVyjadrenie správcu programu a hodnotiteľa k zisteniamVýrok správcu programu, Záver |  10% z celkovej ceny diela za každé z nevyhodnotených požadovaných  |

# **Článok VIIIUkončenie zmluvného vzťahu**

1. Riadne ukončenie zmluvného vzťahu z tejto zmluvy nastane splnením záväzkov zmluvných strán.
2. Zmluvné strany sa dohodli, že mimoriadne ukončenie zmluvného vzťahu z tejto zmluvy nastane dohodou zmluvných strán alebo odstúpením od zmluvy.
3. Zmluvné strany sa dohodli, že za podstatné porušenie zmluvy sa na účely tejto zmluvy považuje najmä:
4. ak zhotoviteľ napriek predchádzajúcemu písomnému upozorneniu objednávateľa vykonáva dielo v rozpore s touto zmluvou najmä v rozpore s čl.5 tejto zmluvy a/alebo pokynmi objednávateľa a/alebo všeobecne záväznými právnymi predpismi a/alebo v takej kvalite a/alebo rozsahu, ktorý nezodpovedá kvalite a rozsahu podľa tejto zmluvy a jej príloh,
5. opakované porušenie zmluvných povinností zhotoviteľom,
6. omeškanie zhotoviteľa s plnením podľa čl. III tejto zmluvy,
7. prevod práv a záväzkov z tejto zmluvy alebo ich časti bez predchádzajúceho písomného súhlasu objednávateľa,
8. nedodržiavanie metodológie na vykonanie hodnotenia,
9. nevykonanie návštevy na mieste podľa čl. II. ods. 1 písm. e) z iných ako objektívnych príčin,
10. ak zhotoviteľ neohlási objednávateľovi zmenu osoby/osôb alebo osoba/osoby nebude/nebudú spĺňať úroveň uvedenú v ponuke,
11. porušenie povinnosti zhotoviteľa podľa čl. II ods. 10 a čl. V ods.8 tejto zmluvy.
12. Objednávateľ môže odstúpiť od tejto zmluvy okamžite v prípade, ak zhotoviteľ poruší túto zmluvu, hoci aj z nedbanlivosti, podstatným spôsobom podľa ods. 3 písm. a) až h) tohto článku.
13. Odstúpenie od tejto zmluvy musí byť vykonané písomne prostredníctvom oznámenia o odstúpení od zmluvy. Účinky odstúpenia nastávajú momentom doručenia oznámenia o odstúpení druhej zmluvnej strane. Odstúpenie od zmluvy sa však nedotýka nároku na náhradu škody vzniknutej porušením tejto zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.

# **Článok IXSankcie za porušenie zmluvy a náhrada škody**

1. Zhotoviteľ je povinný a zaväzuje sa zaplatiť objednávateľovi zmluvnú pokutu za neplnenie alebo porušenie ustanovení tejto zmluvy v nasledovnej výške:
	1. **1% z celkovej ceny podľa čl. IV ods. 1 tejto zmluvy** za omeškanie s predložením hodnotiacej správy podľa čl. III tejto zmluvyza každý ďalší pracovný deň omeškania až do uplynutia 10. pracovného dňa;
	2. **50**% z celkovej ceny podľa čl. IV ods. 1 tejto zmluvy za omeškanie zhotoviteľa s predložením hodnotiacej správy podľa čl. III tejto zmluvy o viac ako 10 pracovných dní od uplynutia lehôt na ich predloženie;
	3. **0,025 % z celkovej** **ceny podľa čl. IV ods. 1 tejto zmluvy** za každý aj začatý deň omeškania zhotoviteľa s odstránením vád v lehote stanovenej objednávateľom;
	4. **3 % z celkovej ceny podľa čl. IV ods. 1 tejto zmluvy** za každé nevykonanie návštevy na mieste podľa čl. II. ods. 1 písm. e) tejto zmluvy z iných ako objektívnych príčin;
	5. **5%** z **celkovej** **ceny podľa čl. IV ods. 1 tejto zmluvy** akzhotoviteľ neohlási objednávateľovi zmenu osoby/osôb alebo osoba/osoby nebude/nebudú spĺňať úroveň uvedenú v ponuke podľa čl. V. ods. 6;
	6. **10 %** **z celkovej ceny podľa čl. IV ods. 1 tejto zmluvy** ak zhotoviteľ poruší povinnosť podľa čl. II ods. 10 tejto zmluvy.
2. Objednávateľ môže odpočítať zmluvnú pokutu od ceny diela podľa čl. IV. ods. 1 tejto zmluvy, ktorú má zhotoviteľovi uhradiť za vykonanie a odovzdanie diela.
3. Objednávateľ a zhotoviteľ sa dohodli na vzájomnom započítaní záväzkov a pohľadávok vzniknutých zo zmluvy písomnou dohodou alebo jednostranným písomným úkonom.
4. Vznikom povinnosti zhotoviteľa zaplatiť zmluvnú pokutu ani jej zaplatením nie je dotknutý nárok objednávateľa na náhradu škody, ktorá nie je výškou zmluvnej pokuty obmedzená. Zmluvná pokuta sa do náhrady škody nezapočítava. Poškodená zmluvná strana je oprávnená požadovať zaplatenie náhrady škody presahujúcej výšku zmluvnej pokuty. Zmluvná pokuta je splatná do 15 dní odo dňa jej uplatnenia oprávnenou Zmluvnou stranou.

# **Článok X**

# **Doručovanie a komunikácia**

1. Zmluvné strany sa dohodli, že ich vzájomná komunikácia sa bude uskutočňovať bežnými komunikačnými spôsobmi, najmä poštou a e-mailom na adresy zmluvnej strany, ktoré sú uvedené v záhlaví tejto zmluvy.
2. V prípade zmeny ktoréhokoľvek vyššie uvedeného kontaktného údaju je zmluvná strana, ktorej kontaktný údaj (e) sa zmenili, povinná bez meškania písomne informovať druhú zmluvnú stranu o takejto zmene e-mailom. Účinnosť oznámenia zmeny nastáva dňom doručenia oznámenia druhej zmluvnej strane.

# **Článok XI**

# **Záverečné ustanovenia**

1. Táto zmluva nadobúda platnosť a stáva sa právne záväznou pre zmluvné strany dňom jej podpisu štatutárnymi orgánmi oboch zmluvných strán. V prípade podpisovania zmluvy v rôznom čase je dňom platnosti ten deň, v ktorom zmluvu podpíše posledný účastník zmluvy.
2. Práva a povinnosti vyplývajúce z tejto zmluvy prechádzajú aj na právnych nástupcov zmluvných strán.
3. Zmluvné strany berú na vedomie, že podľa §5a ods.1 a ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov sa v tomto prípade jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom Úradom vlády Slovenskej republiky (ďalej len „CRZ“). Táto zmluva nadobúda účinnosť dňom nasledujúcim po dni jej zverejnenia v CRZ.
4. Táto zmluva sa uzatvára na dobu 5 rokov, tým však nie sú dotknuté tie práva a povinnosti zmluvných strán, ktoré podľa svojej povahy majú platiť aj po skončení tejto zmluvy, a to najmä právo požadovať vrátenie poskytnutého plnenia, právo na náhradu škody.
5. Zmluvné strany berú na vedomie znenie § 18 zákona č. 343/2015 Z. z. o verejnom obstarávaní a o zmene a doplnení niektorých zákonov a zaväzujú sa k vzájomnej informačnej povinnosti.
6. Akúkoľvek zmenu obsahu tejto zmluvy, zmenu rozsahu diela a ceny je možné vykonať iba formou písomného a očíslovaného dodatku podpísaného štatutárnymi zástupcami účastníkov tejto zmluvy, pokiaľ v tejto zmluve nie je dohodnuté inak.
7. Zmluvné strany vyhlasujú, že ich vôľa vyjadrená v tejto zmluve je slobodná a vážna, zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto zmluvou zmluvné strany vyjadrujú svojimi podpismi na tejto zmluve.
8. Objednávateľ a zhotoviteľ súhlasia, že vyriešia všetky spory vzniknuté v priebehu realizácie diela alebo po dokončení diela predovšetkým rokovaním zmluvných strán.
9. Zmluva je vyhotovená v šiestich identických rovnopisoch, z ktorých objednávateľ dostane štyri rovnopisy a zhotoviteľ dva rovnopisy.
10. Ak sú niektoré ustanovenia tejto zmluvy neúčinné alebo ak svoju účinnosť stratia, nebude tým dotknutá právna účinnosť ostatných ustanovení zmluvy. Predmetné ustanovenie sa nahradí platným ustanovením, ktoré sa čo najviac približuje účelu sledovanému zmluvnými stranami.
11. Vzťahy neupravené touto Zmluvou sa riadia príslušnými ustanoveniami Obchodného zákonníka a Občianskeho zákonníka, prípadne ďalšími právnymi predpismi.
12. Neoddeliteľnú súčasť zmluvy tvoria jej prílohy:
* príloha č. 1 - Formulár podrobnej hodnotiacej správy

V Bratislave, dňa ......................... V..............., dňa .........................

Za objednávateľa: Za zhotoviteľa:

................................................................. .....................................................

 Mgr. Matúš Šutaj Eštok

 vedúci Úradu vlády SR